cyanic-selkie/wikianc huggingface dataset:
Aivars Ikšelis
Biogrāfija
Dzimis Smiltenē. Darbojies kā aktieris Smiltenes Tautas teātrī. No 1982. gada sācis strādāt Valkas kultūras namā, kļūstot par Valkas pilsētas teātra māksliniecisko vadītāju. Režisora meistarību sākotnēji apguvis pie Ārija Geikina. 1992. gadā beidzis Jāzepa Vītola Latvijas Mūzikas akadēmijas Kultūrizglītības fakultāti, iegūstot bakalaura grādu teātra režijā. No 2002. gada stažējies režisora Anatolija Vasiļjeva Dramatiskās mākslas skolā (Школа Драматического Искусства) Maskavā. Starptautiskā laikmetīgā teātra festivāla “Tālvils” mākslinieciskais direktors, Teātra darbinieku savienības biedrs. Sociālo zinātņu maģistrs sabiedrības vadībā. 2004. gadā Latvijas Universitātē aizstāvējis disertāciju "Latvijas pierobeža un tās attīstības iespējas", iegūstot ekonomikas doktora grādu. Strādā arī par skolotāju Valkas mākslas skolā, pasniedzot mākslas vēsturi.
2020. gada janvārī iecelts Valkas kultūras nama direktora amatā.
Iestudējumi
A.Ikšelis ir iestudējis Valkas pilsētas teātrī šādas izrādes:
Jaunā Viktorija
Jaunā Viktorija (en) ir 2009. gada biogrāfiska drāma, kuras režisors ir Žans-Marks Vallē. Galvenās lomas atveido Miranda Ričardsone, Emilija Blanta, Džims Brodbents, Pols Betanijs, Marks Strongs, Tomass Krečmans un Džuliāns Glovers. Filmas pirmizrāde notika Apvienotajā Karalistē.
Filmā parādīti karalienes Viktorijas pirmie valdīšanas gadi, kā arī Viktorijas attiecības ar princi Albertu.
Musa Dembelē (futbolists, dzimis 1987. gadā)
Musa Dembelē (fr; dzimis ) ir bijušais Beļģijas futbolists, pussargs, Beļģijas futbola izlases dalībnieks.
2009. gadā kopā ar AZ Alkmaar komandu izcīnījis Nīderlandes Eredivisie čempionu titulu. 2010. gadā pārcēlies uz Angliju, kur pievienojies Fulham vienībai. Tomēr vislielāko daļu Anglijas posmā aizvadījis Tottenham Hotspur, kur spēlējis no 2012. līdz 2019. gadam. Vēlāk pievienojies Ķīnas komandai Guangzhou City.
Sasniegumi
AZ
Leva
Leva var būt:
Suļka
Suļka ir upe Rēzeknes un Madonas novados.
Izteka - no Bobas purva. Tek ziemeļrietumu virzienā, purvainā apvidū. Lielākā pieteka - Boltais grāvis. Atteka uz Malmutes upi - Mežulne. Ietek Īdeņas kanālā.
Šķērso autoceļu V592 (Varakļāni–Nagļi–Žogoti). Apdzīvota vieta upes krastos: Sūļagols.
2023.—2024. gada UEFA Eiropas konferences līgas sezona
2023.—2024. gada UEFA Eiropas konferences līgas sezona būs otrā UEFA Eiropas konferences līgas, trešā līmeņa Eiropas futbola klubu turnīra, sezona. To organizē UEFA. Sezona sāksies ar pirmo kvalifikācijas kārtu. Kvalifikācijas spēles notiks līdz 31. augustam. Grupu turnīrs sāksies, bet sezona noslēgsies ar finālu Ajasofjas stadionā Atēnās.
1. kvalifikācijas kārta
1. kvalifikācijas kārtas izloze notika 2023. gada 20. jūnijā. Pirmās spēles notika 12.—13. jūlijā, bet atbildes spēles tika aizvadītas 18. un 20. jūlijā.
2. kvalifikācijas kārta
2. kvalifikācijas kārtas izloze notika 2023. gada 21. jūnijā.
3. kvalifikācijas kārta
3. kvalifikācijas kārtas izloze notika Pirmās spēles notika 10. augustā, bet atbildes spēles tika aizvadītas 17. augustā.
Izslēgšanas kārta
Izslēgšanas kārtas (play-off) izloze notika. Pirmās spēles notiks 24. augustā, bet atbildes spēles tiks aizvadītas 31. augustā.
Visente Gvaita
Visente Gvaita Panadero (es, dzimis ) ir Spānijas futbolists, spēlē vārtsarga pozīcijā. Kopš 2018. gada Gvaita pārstāv Anglijas Premjerlīgas komandu Crystal Palace.
Iepriekš spēlējis La Liga klubos Valencia un Getafe, kopumā Spānijas augstākajā līgā aizvadot 176 mačus.
Mistikas elementi seriālā "Viņpus"
Mistikas elementi seriālā "Viņpus" palīdz veidot tā sižeta vadlīniju un ļauj pieskaitīt seriālu pie mistikas filmu žanra. "Viņpus" ir amerikāņu zinātniskās fantastikas seriāls, kas no 2008. līdz 2013. gadam tika demonstrēts kanālā BBC. Džefrija Džeikoba Eibramsa, Aleksa Kurtzmana un Roberto Orci radītais seriāls stāsta par izdomātu FIB apakšvienību "Viņpus", kas nodarbojas ar tādu noziegumu un parādību izmeklēšanu, kas atrodas uz realitātes robežas. Piecu gadu laikā seriālā attēlotā mitoloģija pieauga eksponenciāli, papildinoties ar plašu tēmu spektru (paralēlās realitātes, laikjoslas utt.), jauniem personāžiem un darbības vietām, lai uzturētu sižeta spraigumu un sasaistītu agrākās epizodes ar vēlākajām visā seriāla piecu sezonu garumā.
Massive Dynamic
Massive Dynamic ir izdomāts daudzpusīgs konglomerāts, kas darbojas ieroču testēšanas, robotikas, medicīnas iekārtu, aeronautikas, ģenētikas, farmācijas, sakaru, enerģijas, transporta un izklaides tehnoloģiju jomā. To dibinājis Viljams Bells 1993. gadā, un to vada Ņina Šarpa, Bella ilggadējā draudzene un kolēģe. Pēc Bella nāves uzņēmuma īpašumtiesības tiek pilnībā nodotas Volteram Bišopam. Tomēr, kad laikjosla tiek pārrakstīta, Volters Bišops šīs īpašumtiesības nav ieguvis. Uzņēmuma galvenā mītne atrodas 655. 18. Str. Ņujorkā. Reāli Massive Dynamic skatu filmēšana notika Pasaules tirdzniecības centrā (2006. gadā uzbūvētajā ēkā). Čārlijs Frensiss vērtēja, ka uzņēmuma vērtība ir aptuveni 50 miljardi dolāru. Galveno mītni Manhatanā 2036. gadā ar antivielas ierīci iznīcināja Volters Bišops.
Kristīgais ateisms
Kristīgais ateisms ir kristietības paveids, kas neatzīst Dieva eksistenci burtiskā nozīmē, bet var balstīties uz mācībām, stāstiem un simboliem, kas ir saistītas ar Jēzu. Kristīgais ateisms kopumā uzskata, ka kristietība, tāpat kā visas reliģijas, nav nekas vairāk kā "labvēlīgi meli", fikcija, kas dzīvi padara vieglāk saprotamu un kontrolējamu.
Vecliepāja
Vecliepāja ir lielākā Liepājas apkaime, kas ir daļa no Valsts nozīmes pieminekļa "Liepājas pilsētas vēsturiskais centrs".
Vēsture
Pēc dzelzceļa līnijas Liepāja—Romni uzbūvēšanas 1871. gadā uz ziemeļiem no Tirdzniecības kanāla izveidojās pilsētas daļa, ko sāka dēvēt par Jaunliepāju iepretīm senajai pilsētas daļai jeb Vecliepājai (Alt-Libau).
Mistikas elementi seriālā "Viņpus"
Massive Dynamic
Saskaņā ar Viljama Bella teikto (Ower There, 2. daļa) paralēlajā visumā Massive Dynamic nepastāv, tomēr vismaz līdz 1985. gadam eksistējis Bishop Dynamic (Subject 13).
Vecliepāja
Vēsture
2005. gadā Vecliepājā dzīvoja 26% no Liepājas iedzīvotāju kopskaita.
2012. gadā, izstrādājot jauno pilsētas teritorijas plānojumu, lielākā daļa Vecliepājas tika iekļauta kultūras pieminekļa ”Liepājas vēsturiskais centrs” robežās. Pēc 2018. gada grozījumiem Vecliepājas dienvidu daļā vēsturiskā centra robežās ietilpst viss Jūrmalas parks, kā arī ēkas Graudu, Rožu, Bāriņu, Skolas un citu ielu abās pusēs.
Mistikas elementi seriālā "Viņpus"
Korteksifāns
Korteksifāns ir nootropiskas zāles, ko 1980. gadu sākumā radījis Volters Bišops kopā ar Viljamu Bellu. Korteksifāna mērķis ir uzlabot mēģinājumu subjektu garīgās spējas, ļaujot viņiem "pieskarties cilvēka prāta bezgalīgajām spējām". Šo zāļu iedarbība uz pieaugušu cilvēku, kas tās nav saņēmis jau bērnībā, var būt letāla, tāpēc pētījumi tika veikti ar bērniem aprūpes centros Džeksonvilā un Ohaio. Korteksifāna testēšana turpinājās līdz 1986. gadam. Starp bērniem, uz kuriem tika izmēģināts korteksifāns, bija arī mazā Olīvija Danhema.
Korteksifāna ietekme dažādiem bērniem ir atšķirīga. Iegūtās spējas ietver telepātiju, prāta kontroli, pirokinēzi, telekinēzi un spēju pāriet no visuma uz visumu. Korteksifānam ir arī nelielas reģeneratīvās spējas.
Paralēlais visums
Seriāla pamatdarbība norisinās mūsu visumā, taču daudz kas notiek paralēlā visuma ietekmē.
"Viņpus" ietvaros paralēlās pasaules ir neizbēgami saistītas, acīmredzot tas notika pēc atšķirīga notikuma pagātnē, kas veidoja paralēlo visumu.
Būtiska nozīme ir abās pasaulēs esošo objektu kvantu saplūšanai, kas nodrošina Mašīnas (Doomsday Device) funkcijas un ļauj darbināt elektrisko rakstāmmašīnu, ko Vilkači izmanto, lai sazinātos ar paralēlo visumu.
Paralēlais Visums šķiet daudz tehnoloģiski progresīvāks nekā mūsējais; tajā jau sen ir mobilie tālruņi, un kā vienota transporta forma tiek izmantoti dirižabļi.
Seriālā attēlotajā nākotnē paralēlajā pasaulē (2009. gadā un turpmāk) Džons Kenedijs ir dzīvs un darbojas kā vēstnieks Apvienoto Nāciju Organizācijā. Arī dažādas citas personas, piemēram, Džons Lenons un Mārtins Luters Kings joprojām dzīvo. Paralēlajā visumā Amerikas Savienotajās Valstīs ir tikai 48 štati. Turklāt liela daļa rietumu Kalifornijas ir pazudusi, kas liecina, ka spēcīga zemestrīce izraisījusi liela piekrastes reģiona nogrimšanu zem jūras līmeņa. Citas ietekmes pasaules mērogā ir izraisījušas aitu izzušanu, bet kafija kļuvusi par vērtīgu retumu.
Kaut arī paralēlajā visumā notika 11. septembra uzbrukumi, tika uzbrukts tikai Baltajam namam un Pentagonam, bet Pasaules tirdzniecības centrs ir vesels un neskarts.
Ir daudzas atšķirības arī paralēlās pasaules popkultūrā: nekad nav ticis sarakstīts stāsts par Šerloku Holmsu, filmā "Atpakaļ nākotnē" galveno lomu tēlo Ēriks Štolcs, daudzi komiksu tēli ir atšķirīgi vai vispār nepastāv.
Dubultnieki
Olīvijas Danhenas dubultnieci mūsu Olīvijas kolēģi ir iesaukuši par Viltuslīviju (Fauxlivia), šo vārdu seriāla veidotāji aizguvuši no faniem. Arī Viltuslīvija ir "Viņpus" dalībniece, viņai ir garāki un nedaudz iesarkani mati, viņa ir pašpārliecinātāka, izveicīgāka un labāka šāvēja nekā Olīvija. Līdz trešās sezonas sākumam Viltuslīvijai bija draugs Frenks, taču tas viņu atstāja, kad uzzināja, ka viņa gaida bērnu no Pītera Bišopa.
Voltera Bišopa dubultnieks ir Volternatīvs (Walternate), tā viņu nosaucis pats Volters. Līdz Pītera nolaupīšanai viņa dzīve bija līdzīga Voltera dzīvei, Viņš ir Amerikas Savienoto Valstu aizsardzības ministrs un paralēlās pasaules "Viņpus" ir tiešā viņa pakļautībā.
Linkolns Lī seriālā vispirms parādās kā paralēlā visuma vienības "Viņpus" vadošais aģents. Viņa dubultnieks mūsu visumā ir daudz klusāks un mierīgāks FIB aģents, kas norīkots strādāt vienībā "Viņpus".
Daži dubultnieki jau ir miruši. Pīters Bišops ir no paralēlā visuma, viņa dubultnieks šajā pasaulē miris bērnībā no retas ģenētiskas slimības. Viljams Bells apgalvoja, ka viņa dubultnieks jaunībā gājis bojā autokatastrofā. Paralēlā visuma pulkvedis Broilzs tiek nogalināts, kad palīdz Olīvijai atgriezties mūsu visumā (ceturtajā sezonā, kad tiek pārrakstīta laikjosla, viņš atkal parādās). Paralēlās pasaules Linkolnu Lī seriāla ceturtās sezonas beigās nogalina Vilkacis. Pītera un Olīvijas mātes ir mirušas, taču dzīvas paralēlajā visumā.
Modelis
Modelis ir seriāla pirmās sezonas galvenais elements. Mēģinot izsekot Deividam Robertam Džonsam, Olīvija atklāj, ka daudzi no "Viņpus" izmeklētajiem notikumiem ir saistīti ar izdomātu Reidenas ezeru Ņujorkā. Vēlāk Volters atklāj, ka šī vieta ir vājais punkts starp visumiem, radies viņa 1985. gadā veiktās pārejas dēļ.
Kad Voltera dēls Pīters bērnībā nomira no ģenētiskas slimības, Volters atklāja, ka Volternatīvam, viņa dubultniekam no paralēlā visuma, ir izdevies sintezēt zāles, ar ko Pīteru izārstēt (arī šajā visumā Pīters bija slims), taču Volternatīvs to nav pamanījis, jo tai brīdī viņu iztraucēja Novērotājs. Volters sintezēja vajadzīgās zāles pats un, izmantojot paša konstruētu, vēl nepārbaudītu ierīci, uz Reidenas ezera ledus šķērsoja pasauļu robežu, vēlēdamies izārstēt Pīteru un atgriezties. Kad Ņina Šarpa mēģināja viņu aizkavēt, lai netiktu izmantota nepārbaudīta ierīce, zāļu pudelīte saplīsa, un Volters aizveda Pīteru uz mūsu visumu, izārstēja to, taču neatrada sevī spēku nogādāt Pīteru atpakaļ.
Volters atklāj, ka viņa nepārbaudītā ierīce ir sabojājusi robežu starp visumiem un kļuvusi par iemeslu Modelim un dažiem mazākiem notikumu epicentriem mūsu pasaulē, taču paralēlajā pasaulē šie notikumi izpaužas vēl spēcīgāk.
Mātera iela (Rīga)
Mātera iela ir iela, kas atrodas Rīgas pilsētas Mežaparka apkaimē. Tā sākas krustojumā ar Gdaņskas ielu kā Ernsta Bergmaņa ielas turpinājums un beidzas krustojumā ar Stendera ielu. Ielas kopējais garums ir 363 metri, tā ir klāta ar asfaltbetona segumu un nosaukta par godu latviešu rakstniekam un žurnālistam Māteru Jurim. Ielā ir savrupmāju apbūve.
Mistikas elementi seriālā "Viņpus"
"Pēdējā lielā vētra"
"Pēdējā lielā vētra" ir koncepcija par to, ka tad, ja starp paralēlajiem visumiem tiks atvērts tilts, pastāv iespējamība, ka viens vai otrs no šiem visumiem tiks iznīcināts. Šādas iespējamības tiešs iemesls ir tas, ka Volters bija nolaupījis Pīteru no paralēlā visuma, jo vienlaikus vienā un tai pašā vietā nevar ietilpt divi objekti.
Mātera iela (Rīga)
Vēsture
Mātera iela ir sastopama Rīgas ielu sarakstos no 1929. gada ar savu tagadējo nosaukumu, kas laika gaitā netika mainīts.
Ielu savienojumi
Mātera iela ir savienota ar šādām ielām:
Mistikas elementi seriālā "Viņpus"
ZFT
ZFT ir akronīms vācu valodas frāzei Zerstörung durch Fortschritte der Technologie, burtiski tulkojams kā "Iznīcināšana, izmantojot tehnoloģiju attīstību". ZFT ir kultam līdzīga aģentu grupa, kas strādā, lai atvērtu vārteju starp abiem visumiem. Kults seko ZFT manifestam, dokumentam, kurā aprakstīts, kā atvērt šo vārteju, šķiet, to sarakstījis Volters pirms ievietošanas psihiatriskajā slimnīcā. Lai gan Volters vairs neatceras lielu daļu no tā, atklājas, ka Viljams Bells ir izgriezis gabaliņu Voltera smadzeņu, lai viņš pilnīgi aizmirstu, kā šķērsot visumu robežu.
Alternatīvajā laikjoslā Džonsam izdevās šķērsot portālu un nokļūt paralēlajā visumā.
Vēlāk Deividu Robertu Džonsu nogalina Olīvija Danhema, tiek sagūstīti viņa pakalpiņi (paralēlā visuma Ņina Šarpa un pulkvedis Broilzs). Bella pasaules iznīcināšanas plāns tiek apturēts, Volteram nogalinot Olīviju, jo viņa bija enerģijas avots (pateicoties korteksifānam, Olīvija atdzīvojas, taču ir zaudējusi savas pārdabiskās spējas).
Vilkači
Vilkači ir cilvēka un mašīnas hibrīdi, ko paralēlajā visumā izveidojis Volternatīvs (un daļēji Viljams Bells). Šo hibrīdu asinīs ir augsts dzīvsudraba saturs.
Bieži vien to asins sudraba nokrāsa ir vienīgais veids, kā tos atšķirt no īstajiem cilvēkiem. Ierodoties mūsu visumā, tie parādās bezveidīgā formā, līdz iegūst cilvēka īpašības, izmantojot speciālu ierīci. Ierīce darbojas tikai tad, kad tā ir savienota gan ar Vilkača ķermeņa mutes aukslēju, gan ar cilvēku. Process, kurā Vilkacis iegūst cilvēka izskatu, cilvēku galu galā nogalina. Šī ierīce ir nepieciešama, lai Vilkači saglabātu cilvēka formu; bez tās viņi īslaicīgi var paildzināt cilvēka izskatu, ieēdot dzīvsudrabu.
Vilkači sazinās ar paralēlo visumu, izmantojot rakstāmmašīnu Selectric 251, kas atrodas slepenā telpā rakstāmmašīnu remontdarbnīcā, un ar kvantu sapinuma palīdzību saistīta ar tādu pašu rakstāmmašīnu paralēlajā visumā.
Vilkači nenoteiktu laiku var palikt neaktīvā stāvoklī; kāds Vilkacis pat nodibināja ģimeni un tikai vēlāk tika aktivizēts uzdevuma veikšanai.
Dzintars
Sakarā ar to, ka Volters bija šķērsojis pasauļu robežu, paralēlais visums (un daļēji arī mūsu visums) cieš no laiktelpas vājajām vietām, kurās potenciāli var rasties gravitācijas singularitāte. Dzintars (Amber 31422) ir sacietējošs gāzveida maisījums, ko izsmidzina virs bojātā apgabala. Dzīvās būtnes, kas atrodas šādā apgabalā, tiek ieslodzītas līdzīgi kukaiņiem dzintara gabaliņā. No sabiedrības tiek slēpts fakts, ka Dzintarā ieslodzītie neiet bojā — viņi joprojām ir dzīvi.
Citā alternatīvajā nākotnē, kas risinās sērijā Letters of Transit un pēdējās sezonas piecās sērijās, Volters, Astrida, Pīters, Olīvija un Viljams Bells speciāli sevi ieslēdz uzlabotas versijas Dzintarā, no kura iespējams atbrīvoties, uz dažām sekundēm pārvēršot to gāzveida stāvoklī.
Mašīna
Mašīna (The Machine, Wave Synch Device, Doomsday Device) seriālā pirmoreiz tiek parādīta tā otrās sezonas noslēguma sērijā Over There. Tā ir veidota no dažādām sastāvdaļām, kas mūsu visumā apslēptas visā pasaulē. Pirmo Cilvēku grāmatas apgalvo, ka Mašīnu konstruējuši Pirmie Cilvēki un tā spēj iznīcināt vai radīt visumus. Mašīnas pastāv abos visumos, un šķiet, ka tās reaģē tikai uz Pīteru; abos visumos eksistē zīmējums, kas parāda Pētera liesmojošās acis, izmantojot Mašīnu.
Paralēlajā visumā Volternatīvs izmanto savas ASV aizsardzības ministra iespējas, lai aktīvi meklētu Mašīnas detaļas, uzskatot, ka to var izmantot, lai dziedinātu sabrukumu, ko cieš viņa visums. Tomēr viņš nespēj iegūt visas detaļas un tāpēc nosūta Viltuslīviju uz mūsu visumu kā spiedzi, lai tā mūsu visumā iegūtu vajadzīgās Mašīnas detaļas. Lai aktivizētu Mašīnu, Volternatīvs Pītera vietā ir spiests izmantot Pītera un Viltuslīvijas bērna asinis, kas arī veiksmīgi izdodas. Taču netiek panākts vēlamais efekts. Mašīnas aktivizēšana paralēlajā visumā izsauc mūsu visumā jau noritošā sabrukuma procesa paātrināšanos, taču neaptur paralēlā visuma sabrukšanu. Tāpēc tiek aktivizēta Mašīna mūsu visumā, lai mūsu visumu pasargātu. Tā nikni atgrūž jebkuru objektu, arī Pīteru, kad viņš mēģina tai piekļūt. Vēlāk Sems Veiss apgalvo, ka tas ir tāpēc, ka Mašīna ir "neapmierināta", uzskatot, ka Pīters jau atrodas tajā, kaut arī tā nebija, un rīkojusies, lai pasargātu viņu no briesmām. Viņš arī apgalvo, ka Mašīna darbojas kā pasaules iznīcinātāja (doomsday device), bet faktiski tas tā nav.
Kad Pīteram tomēr izdodas iekļūt Mašīnā, viņš redz vīziju par 2026. gadu. Šajā laika joslā tas, ka Pīters izmantoja Mašīnu, ir iznīcinājis paralēlo visumu, bet nav apturējis mūsu visuma sabrukšanu, kas tagad notiek divreiz ātrāk nekā pirms piecpadsmit gadiem. Šī vīzija ļauj Pīteram saprast Mašīnas patieso būtību, un viņš izmanto Mašīnu, lai apvienotu telpas, kurās abos Visumos atrodas Mašīnas. Viņš izveido tiltu starp mūsu un paralēlo visumu, lai pāreja starp tiem būtu daudz vienkāršāka, cerot, ka viņi varēs sadarboties, lai glābtu savas pasaules. Tomēr pēc tam Novērotāji izdzēš Pīteru no laikjoslas, jo viņš ir izpildījis savu uzdevumu. Neskatoties uz to, ka šī darbība radīja alternatīvu laikjoslu, tilts starp visumiem paliek atvērts lielāko ceturtās sezonas daļu, līdz abi visumi ir spiesti to aizvērt, jo Deivids Roberts Džonss mēģina tiltu izmantot, lai abus visumus iznīcinātu.
Pirmie Cilvēki
Pirmie Cilvēki ir mīts, kas pirmo reizi tiek pieminēts trešās sezonas sērijā 6955 kHz. Šis mīts stāsta, ka reiz eksistējusi inteliģentu būtņu rase, kas atbildīga par Mašīnas radīšanu. Mūsu visumā Sema Veisa priekštecis Semjuels Veiss I 19. gadsimta beigās radīja manuskriptu, kas vēstīja par Pirmajiem Cilvēkiem un Mašīnu, šo manuskriptu viņš bija publicējis dažādās valodās, parakstot to ar pseidonīmiem, kas bija viņa vārda anagrammas, piemēram, Seamus Wiles.
Cliff Walkers
Cliff Walkers (zh), sastopams arī angliskais tulkojums Impasse, ir 2021. gada Ķīnas vēsturisks spiegu trilleris. Filmas režisors ir Džans Imou, scenārija autors Kvans Jonksans. Filmas darbība norisinās pagājušā gadsimta trīsdesmitajos gados Japānas impērijas vasaļvalstī Mančukuo, pirms Otrā pasaules kara sākuma.
Mistikas elementi seriālā "Viņpus"
Pirmie Cilvēki
Volters ir atstājis piezīmes par Mašīnas detaļu atrašanās vietu koordinātām, kā arī Pītera un Olīvijas zīmējumus. Volters ir arī nodrošinājis, ka Mašīna spēs parādīt drūmo nākotni, kādu pagātnes Pīteram būtu jāpiedzīvo, ļaujot viņam veikt citādu izvēli.
Cliff Walkers
Filmas pirmizrāde Ķīnā un ASV notika 2021. gada 30. aprīlī. Cliff Walkers saņēma 82% pozitīvu vērtējumu vietnē Rotten Tomatoes ar vidējo vērtējumu 6.7/10. Filmas starptautiskie kases ieņēmumi ir 181 miljons ASV dolāri.
Mistikas elementi seriālā "Viņpus"
Alternatīvā laikjosla
Kad Pīters izveidoja tiltu, kas savieno abus visumus, viņš tai pašā mirklī pazuda, un ne Olīvija un Volters, ne arī viņu dubultnieki vairs neatcerējās, ka Pīters eksistējis.
Novērotāji uzskata, ka Pīters ir jādzēš no laikjoslas, taču Septembris neizdzēš Pītera atstātās pēdas pilnībā, jo Olīvija un Volters mīl Pīteru tik stipri, ka viņš nevar tikt pilnīgi aizmirsts.
Sērijā Subject 9 Pīters atkal parādās, iznirstot no Reidenas ezera. Pīters ir vienīgais, kas atceras notikumus iepriekšējā laikjoslā, un viņam nākas pielikt pūles, lai tajā eksistējušās attiecības atjaunotu arī jaunajā laikjoslā.
Gan saņemtais korteksifāns, gan mīlestība, ko Olīvija izjūt pret Pīteru, liek viņai pamazām atcerēties iepriekšējās laikjoslas notikumus un atkal veidot saikni ar Pīteru. Saskaņā ar Septembra teikto viņa ir oriģinālā Olīvija, un katra persona šajā jaunajā laikjoslā ir no iepriekšējās laikjoslas. Pīters nav nonācis citā laikjoslā, bet izdzēsts un pēc tam iemests atpakaļ tajā pašā, no kuras tika izdzēsts.
Alternatīvā laikjosla ir ļāvusi filmas veidotājiem pārskatīt agrākos notikumus no iepriekšējām sērijām, parādot, kā noteikti notikumi risinājušies bez Pītera ietekmes.
Jaunajā laikjoslā Olīvija ir nošāvusi savu vardarbīgo patēvu. Paralēlais visums Olīviju ir nolaupījis, viņa nav labprātīgi devusies uz turieni glābt Pīteru. Pulkvedis Broilzs paralēlajā visumā ir dzīvs, viņš nav gājis bojā, palīdzot Olīvijai atgriezties. Viltuslīvija joprojām dzīvo kopā ar savu draugu Frenku, kurš sākotnējā laikjoslā pameta viņu pēc tam, kad uzzināja, ka tā gaida bērnu no Pītera. Deivids Roberts Džonss ir veiksmīgi aizbēdzis uz paralēlo visumu, jo nebija Pītera, kas viņu varētu aizkavēt.
Novērotāji
Novērotāji ir īpatnēji, bālas ādas krāsas cilvēki bez matiem, tie parasti valkā pelēkus uzvalkus un platmales. Viņi ir nerunīgi, ar apkārtējiem kontaktējas ļoti minimāli. Novērotāji parādās, kad norisinās vēsturiski svarīgi notikumi. Tie izmanto modernu aprīkojumu, piemēram, uzlabotas sakaru ierīces un kompaktus binokļus, saziņai lieto īpašu alfabētu. Viņiem ir neatīstīta garšas izjūta, bieži vien tiek parādīts, ka tie var nobaudīt tikai ļoti asus ēdienus. Novērotājiem gandrīz nemaz nav emociju. Novērotāji spēj prognozēt nākotnes notikumus, viņi var bez grūtībām pārvietoties laikā un šķērsot pasauļu robežas. Sērijā The End Of All Things atklājas, ka Novērotāju grupa, kas parādās seriāla pirmajās piecās sezonās, ir zinātnieki no tālas nākotnes vai vismaz vienas no iespējamām cilvēces nākotnēm. Šī grupa devās uz pagātni, lai novērotu notikumus, kas noveda pie viņu radīšanas.
Novērotājiem, kas parādījās seriāla pirmajās četrās sezonās, bija gada mēnešu vārdi: Novērotājs Septembris parādās katrā sērijā vismaz īsā epizodē, Novērotājs Decembris — daudz retāk. Sērijā August parādās Novērotājs Augusts, kurš mēģina mainīt kādas jaunas sievietes likteni.
Sērijā Peter Septembris ir redzams abos visumos: paralēlajā visumā panākot, lai Volternatīvs neievēro, ka izdevies sintezēt pareizās zāles Pītera ārstēšanai, bet mūsu visumā izglābjot Reidenas ezera ledū ielūzušos Volteru un Pīteru.
Sērija Letters of Transit atklāj, ka līdz 2609. gadam Novērotāji pamazām ir nodarījuši kaitējumu Zemes videi, 2609. gadā tie vienkārši izlemj atgriezties 21. gadsimta sākumā un kolonizēt planētu pirms vides iznīcināšanas. Novērotāji iebruka 2015. gadā, veicot "attīrīšanu" un nogalinot daudzus cilvēkus. Kaut arī cilvēki turpināja pretoties, līdz 2036. gadam Novērotājiem pamatā izdevās iekarot planētu.
Seriāla piektajā sezonā uzmanība pievērsta notikumiem šajā cilvēces nākotnē, kur Novērotāji, kurus vada kapteinis Vindmarks, kontrolē atlikušos Zemes cilvēkus, izmantojot savas īpašās spējas un savu atbalstītāju — lojālistu palīdzību.
Nepakļāvīgu cilvēku grupa Pretošanās cīnās pret Novērotājiem un ir daudz uzzinājuši par viņu spējām, tostarp to, ka Novērotāju kakla aizmugurējā daļā atrodas implants, kas uz emociju rēķina paplašina viņu garīgās spējas. Sakarā ar to, ka sešus gadsimtus tālā nākotnē Zemes atmosfēra ir daudz piesārņotāka, 21. gadsimta gaiss viņiem ir par "tīru", lai te ilgstoši dzīvotu, viņi šeit jūtas nekomfortabli. Tādēļ pēc Zemes iekarošanas viņi sāka būvēt iekārtas, lai palielinātu oglekļa monoksīda līmeni atmosfērā, līdz ar to pēc dažiem desmitiem gadu cilvēku paredzamais dzīves ilgums samazināsies.
Sērijā The Boy Must Live Septembris paskaidro, ka Novērotāju pēdējā, emocijas zaudējusī versija radusies kāda norvēģu zinātnieka 2167. gadā veiktā eksperimenta rezultātā. Šis zinātnieks bija pirmais, kas aizstāja smadzenēs negatīvajām emocijām (tādām kā naids, skaudība, alkatība) paredzēto daļu ar šūnām intelekta līmeņa paaugstināšanai. Pēc tam veidojās vairākas cilvēku paaudzes, kam trūka arī pozitīvo emociju, uz to rēķina attīstoties vēl augstākām intelektuālajām spējām.
Eksperimentētājs modificēja cilvēka gēnus, lai nomainītu zināmas emocijas pret uzlabotām garīgajām spējām. Eksperiments izdevās, taču noveda pie tādu cilvēku rašanās, kam gandrīz nemaz nav emociju, taču ir augsti attīstīts intelekts, un cilvēcei evolucionējot šādā virzienā, bija radies jauns cilvēku veids — Novērotāji. Cilvēkiem bez emocijām nebija vēlēšanās dzemdēt, un tādēļ Novērotāji izstrādāja tehnoloģiju, lai īpašās kamerās mākslīgi audzētu jaunus Novērotājus, izmantojot esošo Novērotāju DNS.
Novērotāju augšanas procesā dažkārt radās ģenētiskas anomālijas. Parasti Novērotāji tādos gadījumos iznīcināja embrijus, kuriem bija novirzes no normas. Viena no šādām anomālijām bija XB-6783746, šī Novērotāja ģenētiskais "tēvs" bija Septembris. Viņš neiznīcināja savu pēcnācēju, bet darīja visu, lai to pasargātu. Pēc skenēšanas atklājās, ka viņa dēls ir pat gudrāks, nekā nobriedušie Novērotāji bez emocijām. Septembra dēlam, kuru vēlāk iesauca par Maiklu, bija gan cilvēka emocijas, gan Novērotāju līmeņa intelektuālās spējas. Septembris slēpa bērnu 21. gadsimta sākumā (tā bija cilvēces nākotne, bet, salīdzinot ar Septembra laiku, vairākus gadsimtus dziļa pagātne). Seriāla finālā Volteram kopā ar Maiklu veiksmīgi izdodas nokļūt nākotnē — 2167. gadā, lai pārliecinātu norvēģu zinātniekus atteikties no eksperimentiem reproduktīvajā medīcīnā, kas varētu ietekmēt cilvēku emocijas. Šīs emocijas ir cilvēces sirdsapziņas mugurkauls un morāles kompass, un, tās zaudējot, cilvēcei draud kļūšana par pabirām, aukstiem aprēķinātājiem bez jūtām — Novērotājiem.
Plāns
Seriāla piektās sezonas pirmajā sērijā tiek atklāts, ka Volters ar Septembri bija strādājuši pie plāna, kā uzvarēt Novērotājus. Plānā bija iekļauti vairāki elementi, kurus Volters paslēpa dažādās vietās un pēc tam izveidoja videoierakstus Betamax kasetēs, lai nākotnē viņš vai kāds cits varētu uzzināt, kur meklēt šos elementus. Īsi pēc Novērotāju iebrukuma Volters paglabāja šīs kasetes savas laboratorijas apkārtnē un pēc tam izmantoja Dzintaru, lai paslēptu tās no Novērotājiem. Viņš arī parūpējās par savu atmiņu sagrozīšanu, lai Novērotāji neuzzinātu par plānu, ja tie skenētu viņa prātu.
Būtiska Plāna sastāvdaļa ir Maikla nosūtīšana nākotnē, uz 2167. gadu, cerot, ka norvēģu zinātnieki, kas strādā pie gēnu programmas, varētu redzēt, ka vienlaikus iespējams gan augsti attīstīts intelekts, gan emocijas, un izbeigtu eksperimentu. Tas savukārt izdzēsīs Novērotāju esamību no laika, un, kā pārliecināts Septembris, atjaunos laika līniju no brīža, kad iebruka Novērotāji.
Zruča pie Sāzavas
Zruča pie Sāzavas (cz) ir pilsēta Čehijā, Centrālčehijas apgabala Kutna Horas apriņķī pie Sāzavas upes.
AsiaSat 5
AsiaSat 5 ir Honkongā bāzēta uzņēmuma Asia Satellite Telecommunications Co. Ltd. (pazīstamas kā AsiaSat) sakaru pavadonis. Kosmisko aparātu orbītā palaida 2009. gadā. AsiaSat 5 sniedz sakaru pakalpojumus Āzijas Klusā okeāna reģionā.
Zruča pie Sāzavas
Rakstos pirmoreiz minēta 1328. gadā. 1526. gadā pilsēta iekļāvās Hābsburgu impērijas sastāvā. 1561. gadā tai tika piešķirtas pilsētas tiesības. No 1919. gada — Čehoslovākijā. Kopš 1993. gada — Čehijā.
Pilsētā uzņemta Miloša Formana 1965. gada filma "Blondīnes mīlestība" (Lásky jedné plavovlásky).
AsiaSat 5
Pavadoni izgatavoja ASV uzņēmums Space Systems/Loral uz platformas 1300 bāzes. AsiaSat 5 ir 26 C joslas un 14 Ku joslas raidītāji.
2005. gadā Space Systems/Loral paziņoja, ka izgatavos jaunu pavadoni AsiaSat 5 uzņēmumam AsiaSat. Sākotnēji bija paredzēts to palaist ar nesējraķeti Zenit-3SL. Sakarā ar Sea Launch finanšu problēmām nebija garantijas, ka to varētu palaist 2009. gada augustā, pavadonis tika pārcelts uz International Launch Services Proton-M.
AsiaSat 5 tika palaists 19:47 UTC ar nesējraķeti Proton-M/Briz-M no Baikonuras kosmodroma. Pavadonis no dzinējbloka Briz-M atdalījās 9 stundas 15 minūtes pēc starta. Tālāka ģeostacionārās orbītas sasniegšana laikā notika ar AsiaSat  dzinējiem.
AsiaSat 5 tika izvietots ģeostacionārajā orbītā punktā 100.5° austrumu garuma. Tur tas pārņēma pavadoņa AsiaSat 2 funkcijas, kas pēc tam tika iznomāts Izraēlas operatoram Spacecom un pārvietots uz 17° pozīciju.
Šalamons
Šalamons (hu, ; dzimis 1053. gadā, miris 1087. gadā) bija Ungārijas karalis no 1063. līdz 1074. gadam.
Būdams karaļa Andrāša I dēls, tika kronēts jau tēvam dzīvam esot. 1060. gadā kopā ar tēvu bēga no Ungārijas, kad Andrāšu padzina brālis Bēla I. Ar vācu atbalstu atgriezās Ungārijā un 1063. gadā tika kronēts vēlreiz. Vienojās ar Bēlas I dēliem, ka tie atzīst Šalamonu par karali, pretī saņemot trešo daļu no valsts. Turpmākajos gados kopā ar Bēlas dēliem kopīgi cīnījās pret čehiem un kumāniem. Septiņdesmito gadu sākumā attiecības ar brāļiem tomēr atkal saasinājās līdz 1074. gada 14. martā Moģorodas kaujā Šalamons tika sakauts, un 1081. gadā oficiāli atteicās no troņa. Vēlāk ieslodzīts, bet atbrīvots 1083. gadā. Pēc tam vēlreiz, sabiedrojoties ar pečeņegiem, neveiksmīgi centās atgūt troni.
Ņujorkas "Mets"
Ņujorkas "Mets" (en) ir profesionāls beisbola klubs, kas ir bāzēts Kvīnsas rajonā, Ņujorkā, ASV. Tas ir dibināts 1962. gadā. "Mets" spēlē Augstākās beisbola līgas (MLB) Nacionālās līgas Austrumu divīzijā. Klubs savas pastāvēšanas vēsturē ir uzvarējis divās Pasaules sērijās. Klubs savas mājas spēles aizvada Citi Field stadionā.
"Mets" ir viena no divām MLB komandām, kas bāzējas Ņujorkā. Otra ir Ņujorkas "Yankees".
Džons Frenčs
'''Džons Dentons Pinkstons Frenčs, 1. Ipras grāfs''' (en; dzimis, miris ) bija britu feldmaršals.
Ieguva slavu Angļu—būru kara laikā. Pirmā pasaules kara sākumposmā, no 1914. gada augusta līdz 1915. gada decembrim, komandēja britu spēkus Rietumu frontē. Pēc tam no 1916. līdz 1918. gadam komandēja britu spēkus valsts iekšienē. No 1918. gada, gandrīz visu Īrijas neatkarības kara laiku, bija Īrijas lords-leitnants (Lord Lieutenant of Ireland).
Ahndžadzora
Ahndžadzora (hy) ir ciems Armēnijas Vajocdzoras marzē. Atrodas Artabunas upes krastā reģiona ziemeļrietumu daļā netālu no Orbeljanu kņazu viduslaiku karavānserāla un Geharkunikas marzes robežas. Attālums līdz reģiona galvaspilsētai Jehegnadzorai ir 17 kilometri.
Iedzīvotāji
Pēc 2011. gada tautskaites datiem Ahndžadzorā bija 412 iedzīvotāji, pārsvarā etniskie armēņi.
Erihs Volfgangs Korngolds
Erihs Volfgangs Korngolds (de; dzimis, miris ) bija Morāvijas ebreju izcelsmes austriešu/amerikāņu komponists. Viens no filmu mūzikas žanra pamatlicējiem Holivudā.
Dzimis mūzikas kritiķa ģimenē. Bērnībā tika uzskatīts par brīnumbērnu. Ar Gustava Mālera rekomendāciju mācījās pie Aleksandra fon Cemlinska. 11 gadu vecumā radīja baleta viencēlienu "Sniegavīrs" (Der Schneemann), kas 1910. gadā tika iestudēts Vīnes Valsts operā. 17 gadu vecumā radīja pirmo operu.
Pēc Makša Reinholda uzaicinājuma 1934. gadā devās uz Holivudu, lai adaptētu filmas "Sapnis vasara naktī" kinomūziku. Anšlusa dēļ palika uz dzīvi ASV, un 1943. gadā kļuva par ASV pilsoni. Līdz ar Maksi Šteineru un Alfrēdu Ņūmenu uzskatāms par vienu no filmu mūzikas žanra pamatlicējiem. 1938. gadā ieguva Oskaru par labāko oriģinālmūziku par mūziku Maikla Kērtisa filmā "Robina Huda piedzīvojumi". Korngolds bija pirmais komponists, kurš ieguvis šo balvu, jo pirms tam balvas par mūziku filmā saņēma kinostudijas mūzikas nodaļas vadītājs, nevis mūzikas autors.
Laidi
Laidi, agrāk arī Laide, ir ciems Kuldīgas novada Laidu pagastā, pagasta centrs. Izvietojies pagasta austrumdaļā autoceļu V1272 un V1273 krustojumā 28 km no novada centra Kuldīgas un 167 km no Rīgas. Laidos atrodas pagasta pārvalde, pamatskola, bibliotēka, doktorāts, aptieka, pasts, veikals, brīvdabas estrāde. Apdzīvotā vieta izveidojusies ap bijušās Laidu muižas (Laiden) centru un Valtaiķu pagastnamu, izaugusi pēckara gados kā ciema padomes un kolhoza «Spartaks» ciemats. Laidu muižas apbūve (pils, pārvaldnieka māja, ratnīca-klēts) un parks ir valsts nozīmes arhitektūras pieminekļi.
Šizosteji
Šizosteji (Schizosteus) (no schizo — šķelt un osteon — kauls, sakarā ar vēdera plātnes šķēlumu) ir bezžokļaiņu izmirušās psammosteīdu apakškārtas ģints. Ģinti pirmo reizi 1940. gadā aprakstīja krievu paleontologs Dmitrijs Obručevs. Ģints tipveida suga ir Schizosteus asatkini. Ģints bija izplatīta vidusdevonā pērnavas un narvas svītās Igaunijā, Ļeņingradas un Pleskavas apgabalos, kā arī Ļeņingradas apgabala arukilas svītā.
Apraksts
Muguras plātne reizēm ir ar malu tesērām. Vēdera plātne ovāla vai gandrīz apaļa, bez tesērām. Šķēlums sniedzas līdz augšanas centram. Rostrālā plātne ir salīdzinoši šaura un tai var būt malu tesēras. Postorbitālā plātne aizmugurējā daļā ir šaura. Branhiālā plātne ir eiribazāla un salīdzinoši šaura vai arī plata. Ādas zobi ir blīvi izvietoti, ar īsiem, vienkāršiem zobiņiem.
Salīdzinājums
Ģinti raksturo vidēja vai neliela izmēra psammosteīdas. Uz to muguras un vēdera plātnēm nav tesēru, izņemot vāji attīstītas malu tesēras, kuras var būt sastopamas muguras plātņu aizmugurējā daļā. Uz muguras un vēdera plātnēm tesēru nav arī piknostejiem, ganostejiem un tartuostejiem. Vēdera plātne šizostejiem ir gandrīz tik pat izliekta kā tartuostejiem, bet piknostejiem tā ir augstāka. Aizmugurējais izgriezums šizostejiem ir dziļš un stiepjas līdz augšanas centram, bet piknostejiem tas ir garāks, savukārt tartuostejiem otrādi, tas ir īsāks un bieži vien neaiziet līdz augšanas centram. Branhiālās plātnes caurmērā ir eiribazālas un salīdzinoši šauras, un maz atšķiras no tartuosteju un senāko piknosteju pārstāvju plātnēm. Šizosteju rostrālā plātne ir salīdzinoši šaurāka, nekā psammolepjiem. Tā kā rostrālās plātnes platums acīmredzot nosaka mutes platumu, tad šizosteju mute varētu būt šaurāka, nekā psammolepjiem. Savukārt acis, spriežot pēc retiem orbitālo plātņu atradumiem, šizostejiem, psammolepjiem un piknostejiem pēc izmēriem bija apmēram līdzīgas.
Pēc ornamentējuma spriežot šizosteji bija tuvāki tartuostejiem un psammolepjiem. No piknosteju, ganosteju un psammosteju sarežģītā ornamentējuma šizosteju ornamentējums atšķiras diezgan krasi. Sugai Schizosteus heterolepis ir konstatēta primitīva pazīme — sīki, radiāli izvietoti izciļņi uz ādas zobiem, kas zobu malās, saplūstot, veido ribiņas.
Mahidevrana
Mahidevrana (1500-1581), arī pazīstama kā Gulbahara, bija Osmaņu Impērijas sultāna Suleimana Lieliskā galvenā favorīte (pirms sultānes Hirremas) un prinča Mustafas māte.
Nosaukums un statuss
Mahidevrana bija valdošā Sultāna vecākā izdzīvojušā dēla Prinča Mustafas māte, kurš bija galvenais troņmantnieks. Viņa ieņēma ievērojamu vietu sava dēla harēmā Manisā. Kamēr Sultāne Hirrema kļuva par Suleimana mīļāko un vēlāk par likumīgo sievu, Mahidevrana saglabāja Suleimana vecākā dēla mātes statusu, un daži diplomāti viņu dēvēja par Suleimana "pirmo sievu", neskatoties uz to, ka viņi nekad nebija precējušies. Hirremai, kļūstot par sultāna likumīgo, laulāto sievu, tika piešķirts tituls "Sultāne", bet visām pārējām favorītēm bija tituls "Hatuna", kas nozīmē dāma. Tāpēc Mahidevranai nebija sultānes tituls.
Izcelsme un agrīna dzīve
Par Mahidevranas agrīno dzīvi ir maz zināms. Viņas etniskā izcelsme ir strīdīgs jautājums. Viņa bija vai nu albāniete vai čerkesiete.
Attiecības ar Suleimanu
Viņa bija viena no 17 sievietēm, kas iekļauta Suleimana harēma sarakstā, kamēr viņš bija Manisas gubernators; viņai nebija augstas pozīcijas, jo viņa pelnīja 4 akčes dienā kopā ar divām citām konkubīnēm, bet trīs citas pelnīja 5 akčes. Mahidevrana dzemdēja savu vienīgo bērnu Mustafu, kurš dzimis 1515. gadā, kamēr viņi bija Manisā, kur Suleimans bija sandžaka pārvaldnieks.
Kad Selims I nomira 1520. gadā, Suleimans kopā ar ģimeni pārcēlās uz Stambulu, Osmaņu impērijas galvaspilsētu, lai kāptu tronī. 1521. gadā Suleimans zaudēja divus citus dēlus, deviņus gadus veco Mahmudu un mazo Muradu, Mustafa kļuva par vecāko mantinieku. Tas Mahidevranai deva paaugstinātu stāvokli, taču Suleimana valdīšanas sākumā Mahidevrans sastapās ar  jaunu sāncensi Hirremu, kura drīz kļuva par Suleimana favorīti un vēlāk par Haseki un likumīgo sievu. Bernardo Navagero rakstījis, ka Suleimans ļoti Topkapi harēmā ļoti loloja gan Mahidevranu, gan Hirremu. Bet laikā no 1526. gada viņš pārtrauca pievērst uzmanību Mahidevranai un pilnībā pievērsās Hirremai.
Hirrema 1521. gadā dzemdēja savu pirmo dēlu Mehmedu, bet pēc tam Selimu (topošo sultānu Selimu II) 1524. gadā, sagraujot Mahidevranas kā sultāna vienīgā dēla mātes statusu. Abu sieviešu sāncensību daļēji apslāpēja Suleimana māte Sultāne Hafsa. Saskaņā ar Navagero ziņojumu rūgto sāncensību rezultātā izcēlās strīds, kurā Mahidevrana piekāva Hirremu, kas Suleimanu sadusmoja. Pēc Turcijas vēsturnieka Sakaoglu teiktā, šīs apsūdzības nebija patiesas. Mahidevrana pameta Stambulu kopā ar savu dēlu Mustafu, jo viņš tika iecelts par Manisas provinces gubernatoru, un pēc viņa nāves 1553. gadā viņa devās uz Bursu, kur viņa galu galā nomira. Turpretī Hirrema, kamēr viņas dēli tika nosūtīti uz provincēm kā Sandžakbeji, palika pilī.
Elza Hailova
Elza Hailova (dzimusi Rudzīte, arī Rudzīte-Hailova; -, Rīga ) bija Latvijas šahiste un šaha trenere.
Mahidevrana
Attiecības ar Suleimanu
Osmaņu ārvalstu novērotāji, īpaši Venēcijas Republikas vēstnieki, cieši sekoja Osmaņu dinastijas politikai; viņu komentāri par Mahidevranu deva ieskatu par prinča mātes būtisko lomu un par viņas padevību dēla labklājībai. Vēstnieks Pjetro Bragadins Suleimana valdīšanas sākuma gados ziņoja, ka, kaut gan abi vēl joprojām dzīvoja impērijas pilī Stambulā, Mustafa bija savas mātes "viss prieks".
Elza Hailova
Biogrāfija
Elza Hailova no 1949. gada līdz 1979. gadam regulāri piedalījusies Latvijas un Rīgas galvenajos šaha turnīros. Bijusi aktīvas spēles cienītāja, kuras agresīvais uzbrukuma stils bieži sagādājis nepatikšanas turnīru favorītēm. Latvijas sieviešu šaha čempionāta finālos piedalījusies 23 reizes, tajā skaitā 20 reizes pēc kārtas (1949-1968) un sešas reizes ierindojusies godalgotajās vietas. Viens no veiksmīgākajiem Hailovai bijis 1950. gads, kad Latvijas sieviešu šaha čempionātā izdevies ne tikai sagādāt pirmo zaudējumu daudzkārtējai Latvijas čempionei Mildai Laubertei šo turnīru vēsturē, bet arī izcīnīt 3. vietu un pēc tam pārliecinoši uzvarēt Mihaila Čigorina simtgadei veltītajā 3. Rīgas sieviešu šaha čempionātā ar iespaidīgu rezultātu - 9 punkti no 10 iespējamajiem. 1951. gadā Ivanovā pārstāvējusi "Daugavas" šahistu komandu PSRS arodbiedrību komandu čempionāta pusfinālā. 1954. gada jūlijā PSRS sieviešu šaha čempionāta pusfinālā Rīgā palikusi 12. vietā, taču spējusi uzvarēt vienu no daudzsološākajām tā laika Latvijas šahistēm Zāru Nahimovsku. Vairākkārt bijusi Rīgas sieviešu šaha čempionāta laureātu skaitā - 1954. gadā dalījusi 2.-3. vietu, 1956. gadā izcīnījusi 2. vietu, 1966. gadā dalījusi 2.-3. vietu. 1977. gadā šajā turnīrā ieņēmusi augsto 4. vietu. 1961. gadā 1. Latvijas PSR komandu čempionātā pārstāvējusi Maskavas rajona pārtikas tirdzniecības uzņēmuma komandu.
Mahidevrana
Mustafas provinces amati
Saskaņā ar turku tradīciju visiem prinčiem bija paredzēts strādāt kā provinces gubernatoriem (Sandžakbejiem) viņu apmācības ietvaros. Mustafa tika nosūtīts uz Manisu 1533. gadā svinīgajā ceremonijā, un Mahidevrana viņu pavadīja. Bassano ap 1540. gadu rakstīja, ka princim bija "visbrīnišķīgākais un krāšņākais galms, ne mazāk kā viņa tēvam" un ka "viņa māte, kas bija kopā ar viņu, dod norādījumus kā iegūt laužu mīlestību. " 1542. gadā viņš pārcēlās uz Amasju. No 1546. gada darbojās vēl trīs Suleimana dēli, un starp četriem prinčiem sākās konkurence par troņa mantošanu. Vēstnieks Bernado Navagero 1553. gada ziņojumā aprakstīja Mahidevranas centienus aizsargāt savu dēlu: "Mustafam blakus ir māte, kura ļoti rūpējas, lai pasargātu viņu no saindēšanās, un ikdienu atgādina, ka viņam nav nekā cita no kā izvairīties, un tiek teikts, ka viņš viņu neierobežoti ciena un godā. "
Elza Hailova
Biogrāfija
Daudz spēka veltījusi šahistu jaunās maiņas audzināšanā. Bieži gājusi uz Rīgas skolu jaunākajām klasēm, kur ar laipnu un emocionālu stāstījumu pievērsusi šaham daudzas meitenes. Bijusi pirmā trenere nākamajām Latvijas šaha čempionēm Ingrīdai Priedītei, Astrai Goldmanei un Ilzei Rubenei.
Mahidevrana
Mustafas provinces amati
Mustafa bija ārkārtīgi populārs princis. Kad viņam bija tikai deviņi gadi, Venēcijas vēstnieks bija ziņojis, ka "viņam ir ārkārtējs talants, viņš būs karotājs, janičāri viņu ļoti mīl un viņš veic lieliskus varoņdarbus". 1553. gadā, kad Mustafam bija trīsdesmit astoņi gadi, Navagero rakstīja: "Nav iespējams aprakstīt, cik ļoti viņu visi mīl un vēlas kā troņa mantinieku." Baumas un spekulācijas vēstīja, ka tuvojoties Suleimana ilgās valdīšanas beigām, viņa dēlu sāncensība kļuva acīmredzama, turklāt gan Hirrema, gan lielvezīrs Rustems Pašā viņu vērsa pret Mustafu un Mustafa tika apsūdzēts par nemieru izraisīšanu. Tomēr nav pierādījumu par šādu sazvērestību. Kampaņas laikā pret Safavīdu Persiju 1553. gadā Suleimans pavēlēja Mustafu sodīt ar nāvi, apsūdzot viņu mēģinājumā gāzt tēvu no troņa; viņa vaina nodevībā, kurā viņš tika apsūdzēts, kopš tā laika nav ne pierādīta, ne atspēkota.
Saskaņā ar osmaņu tradīciju Mahidevrana bija Mustafas harēma priekšgalā. Līdz pat dēla dzīves beigām viņa centās aizsargāt Mustafu no viņa politiskajiem konkurentiem, un, visticamāk, uzturēja informatoru tīklus. Vēstnieks Trevisano 1554. gadā pastāstīja, ka Mustafas nāvessoda izpildes dienā Mahidevrana nosūtīja kurjeru, brīdinot viņu par tēva plāniem viņu nogalināt. Diemžēl Mustafa ziņu ignorēja; pēc Trevisano sacītā, viņš bija atteicies ņemt vērā draugu un pat mātes brīdinājumus.
Vēlākie gadi un nāve
Vairākus gadus pēc dēla nāvessoda Mahidevranas dzīve bija problemātiska. Viņa devās uz Bursu, kur tika apglabāts viņas dēls Mustafa un kļuva par pēdējo konkubīni, kas devās pensijā uz Bursu. Mazāk veiksmīga nekā viņas priekšgājējas un, iespējams, pēc dēla nāvessoda apkaunota, viņa nespēja samaksāt nomas maksu par māju, kurā dzīvoja, un viņas kalpus vietējos tirgos izsmēja un krāpa. Mahidevranas situācija uzlabojās Suleimana valdīšanas beigās, kad viņas parādi tika samaksāti pēc sultānas pavēles un viņai tika nopirkta māja, iespējams, pēc Suleimana vienīgā izdzīvojušā dēla, Mustafas pusbrāļa Selima, pavēles. Beidzot finansiāli nodrošināta, Mahidevranai bija pietiekami daudz ienākumu sava dēla kapa uzturēšanai.
Viņas rehabilitācija bija iespējama tikai pēc konkurentes Hirremas nāves 1558. gadā. Mahidevrana nomira 1581. gadā, pārdzīvojot Suleimanu un visus viņa bērnus, un tika apglabāta Mustafas kapenēs.
Attēlojumi literatūrā un populārajā kultūrā
2003. gada TV miniseriālā Sultāne Hirrema Mahidevranas lomu atveidoja turku aktrise Hatidža Aslana. 2011. – 2014. gada televīzijas sēriālā Lieliskais Gadsimts Mahidevranu attēloja turku aktrise Nura Fetahoglu.
Indijas pāvs
Indijas pāvs (Pavo cristatus) ir liela auguma fazānu dzimtas (Phasianidae) putns, kuru viegli atpazīt pēc tēviņa krāšņās, acotās astes un zilā kakla apspalvojuma. Tā dabīgais izplatības areāls aptver Indijas subkontinentu un Šrilankas salu Dienvidāzijā, bet, pateicoties putna dekoratīvajam izskatam, tas introducēts daudzās pasaules vietās, kā arī tas ir daudzu parku un putnu dārzu iemītnieks. Arī Rīgas zooloģiskajā dārzā Indijas pāvi mājo kopš zoodārza dibināšanas 1912. gadā. Dabīgajā izplatības areālā tas pamatā sastopams līdz 1800 metriem virs jūras līmeņa, bet retas reizes to var novērot arī līdz 2000 metriem virs jūras līmeņa. Tas savvaļā mājo gan mitros, gan sausos lapu koku mežos, bet spēj piemēroties arī lauksaimniecības ainavai un apdzīvoto vietu tuvumam. Indijas pāvs vienmēr apmetas ūdenstilpes tuvumā.
Kopš 1963. gada pāvs ir Indijas nacionālais simbols. Daudzviet Indijas ziemeļos Indijas pāvu aizsargā reliģija un pāvs brīvi un netraucēti uzturas ciematos un pilsētās. Valda uzskats, ka Eiropā pāvu ir ievedis Aleksandrs Lielais, bet daļa vēsturnieku uzskata, ka Indijas pāvs Eiropu ir sasniedzis daudz agrāk, nokļūstot Atēnās jau 450. gadā pirms mūsu ēras vai pat vēl agrāk.
Izskats un īpašības
Indijas pāvs ir viens no lielākajiem un smagākajiem fazānu dzimtas putniem un tāpat kā citām pāvu sugām tam piemīt dzimumu dimorfisms. Tēviņš ir liela auguma putns, kura ķermeņa garums, mērot no knābja gala līdz astes pamatnei, ir 100—15 cm, bet astes garums pieaugušam tēviņam ir 1,4—1,6 m, spārnu plētums apmēram 1,4 m. Tā svars 4—6 kg. Mātīte atšķiras ne tikai ar apspalvojumu, bet tā ir arī mazāka augumā. Tās ķermeņa garums ir apmēram 96 cm, bet svars 2,75—4 kg.
Tēviņam ir metāliski zils un zilizaļš galvas un kakla apspalvojums, kas uz pakauša aug vieglās cirtās. Galvu rotā dekoratīvs cekuls jeb kronis. Kroņa spalvas atgādina melnu otiņu ar zilizaļu vēdekļveida noslēgumu. Ap acīm tēviņam ir neapspalvots ādas laukums, kas gan virs acs, gan zem acs ir balts. Muguras apspalvojumam raksturīgs bronzas zaļš tonis ar melnu un vara krāsas raibumojumu. Spārni raibumoti pelēkmelni ar melnām un kastaņbrūnām lidspalvām. Visā pasaulē pāvu pazīst dēļ tā dekoratīvās astes, lai gan faktiski tēviņa aste ir vienādi gara ar mātītes asti. Tumši brūnās, stīvās, vidēji garās astes spalvas nosedz garās virsastes spalvas, kas nav astes spalvas, bet gan pie astes pamatnes augošās muguras spalvas (tās ir vairāk kā 200 spalvas, toties astes spalvas ir tikai 20). Katru virsastes spalvu, izņemot dažas malējās, rotā dekoratīvās un krāšņās astes acis. Tēviņam kājām virs aizmugurējā pirksta līdzīgi kā gailim aug piesis.
Mātītēm muguras un spārnu apspalvojums ir neuzkrītošā, pelēkbrūnā krāsā. Galva ir rudi brūna un to rotā kronis līdzīgi kā tēviņam, vienīgi kroņa spalvu vēdekļveida gali ir kastaņbrūni ar zaļu maliņu. Spārnu un astes lidspalvas ir tumši brūnas. Uz kakla pazodē aug krāšņāks, metāliski zaļš apspalvojums, bet krūtis ir tumši brūnas ar zaļu spīdumu. Pavēdere ir gaiša, gandrīz balta. Mazuļiem ir gaiši brūnas dūnas un tumši brūns pakausis. Jaunie tēviņi ārēji atgādina mātīti, bet to spārni ir kastaņbrūni.